หากเรากินยาคุมกำเนิดแบบปกติเม็ดแรก และ กินยาคุมฉุกเฉินในวันนั้นด้วย หากวันต่อ ๆ มา เราหยุดกินยาคุมกำเนิดแบบปกติ ยาคุมฉุกเฉินยังมีฤทธิ์ หรือมีผลคุมกำเนิดอยู่ไหมคะ จะมีโอกาสตั้งครรภ์ไหมคะ
สวัสดีค่ะ การใช้ยาคุมกำเนิดแบบแผงรายเดือนและยาคุมแบบฉุกเฉินร่วมกันไปนั้น สามารถทำได้ ไม่จำเป็นต้องหยุดกินยาคุมแบบแผงแต่หากต้องการจะหยุดยาคุมแบบแผงนั้น ยาคุมฉุกเฉินก็จะยังมีประสิทธิภาพได้ตามปกติ หากกินจนครบ 2 เม็ดห่างกัน 12 ชั่วโมง และใช้ภายใน 72 ชั่วโมงหลังมีเพศสัมพันธ์ จะช่วยลดโอกาสการตั้งครรภ์ลงได้ 80-90%แต่แนะนำว่าถ้าจะมีเพศสัมพันธ์อีกในอนาคต หรือมีเพศสัมพันธ์เป็นประจำ ควรใช้ยาคุมแบบแผงรายเดือน กินป้องกันไว้ก่อน และกินต่อเนื่องจนยาหมดแผงจะดีกว่าค่ะ เพราะประสิทธิภาพสูงกว่า ผลข้างเคียงพบน้อยกว่า